Τροποποιημένη πρόταση κανονισμού (ΕΚ) του Συμβουλίου περί προσαρμογής του καθεστώτος αλιείας που προβλέπεται στην πράξη προσχωρήσεως της Ισπανίας και της Πορτογαλίας (1) (94/C 92/08) COM(94) 35 τελικό - 94/0032(CNS)

(Υποβλήθηκε από την Επιτροπή, σύμφωνα με το άρθρο 189Α παράγραφος 2 της συνθήκης ΕΚ, στις 7 Μαρτίου 1994)

Το κείμενο της πρότασης τροποποιείται ως εξής:

Τρίτο αιτιολογικό

ότι οι νέες διατάξεις πρέπει να ευνοούν την πλήρη ένταξη της Ισπανίας και της Πορτογαλίας στο γενικό καθεστώς της κοινής αλιευτικής πολιτικής, τηρώντας πλήρως το κοινοτικό κεκτημένο, κυρίως τους ισχύοντες περιορισμούς, και ιδίως την αρχή της σχετικής σταθερότητας, καθώς και τις εξαιρέσεις από την αρχή της ελεύθερης πρόσβασης στα ύδατα όπως προβλέπεται στον κανονισμό (ΕΟΚ) αριθ. 3760/92 του Συμβουλίου 7 ότι, επιπλέον, οι προσαρμογές αυτές δεν μπορούν να συνεπάγονται αύξηση της υπάρχουσας αλιευτικής προσπάθειας 7

Πέμπτο αιτιολογικό (νέο)

ότι οι προσαρμογές πρέπει να λαμβάνουν υπόψη, κατά περίπτωση, τις ιδιαίτερες γεωγραφικές, γεωμορφολογικές και βιολογικές συνθήκες κάθε θαλάσσιας περιοχής της Κοινότητας, ώστε να συμβάλλουν στην καθιέρωση υπεύθυνσης αλιείας και στη διασφάλιση των ειδικών αναγκών των περιοχών στις οποίες η κοινωνικοοικονομική ανύπτυξη του τοπικού πληθυσμού εξαρτάται σε μεγάλο βαθμό από την αλιεία και τις συναφείς βιομηχανίεσις 7

Άρθρο 3 παράγραφος 2

Το αργότερο στις 31 Δεκεμβρίου 1995, το Συμβούλιο θεσπίζει, σύμφωνα με τη διαδικασία του άρθρου 43 της συνθήκης, στα πλαίσια των διατάξεων που προβλέπονται στα άρθρα 4 και 8 του κανονισμού (ΕΟΚ) αριθ. 3760/92, κοινοτικά μέτρα που παράγουν αποτελέσματα από την 1η Ιανουαρίου 1996, με τα οποία θεσπίζονται οι όροι πρόσβασης στις ζώνες και στους πόρους ή/και στους περιορισμούς του ποσοστού εκμετάλλευσης, μέσω του καθορισμού των αλιευτικών δυνατοτήτων υπό μορφή επιτρεπόμενου όγκου αλιευμάτων και επιτρεπόμενης αλιευτικής προσπάθειας, καθώς και τεχνικά μέτρα με στόχο την προώθηση της χρήσης επιλεκτικών αλιευτικών εργαλείων και μεθόδων.

Άρθρο 3 παράγραφος 3

Στα πλαίσια της τήρησης των γενικών αρχών της κοινής αλιευτικής πολιτικής, και ιδίως της σχετικής σταθερότητας, κατά την εφαρμογή των άρθρων 4 και 8 του κανονισμού (ΕΟΚ) αριθ. 3760/92, πρέπει να λαμβάνεται υπόψη για κάθε περίπτωση η εξέλιξη των αλιευτικών δυνατοτήτων, χωρίς να γίνεται υπέρβαση των επιπέδων αλιευτικής προσπάθειας που καθορίζονται στα άρθρα 158, 160, 164, 165, 349, 351 και 352 της πράξεως προσχωρήσεως.

Άρθρο 3 (νέο)

Για κοινοτικές ζώνες και πόρους διαφορετικούς από εκείνους που αναφέρονται στο άρθρο 3, πλην όσων υπόκεινται, στις 31 Δεκεμβρίου 1993, σε ποσοτικούς περιορισμούς των αλιευμάτων, το Συμβούλιο θεσπίζει, σύμφωνα με τις γενικές αρχές της κοινής αλιευτικής πολιτικής και τις διατάξεις των άρθρων 4 και 8 του κανονισμού (ΕΟΚ) αριθ. 3760/92, τα κοινοτικά μέτρα που καθορίζουν τους όρους πρόσβασης, συμπεριλαμβανομένων των περιορισμών των ποσοστών εκμετάλλευσης, λαμβάνοντας υπόψη τις αλιευτικές δραστηριότητες κατά μία πρόσφατη και αντιπροσωπευτική περίοδο.

Άρθρο 5 (πρώην άρθρο 4)

Όλα τα κοινοτικά αλιευτικά σκάφη που επιτρέπεται να ασκούν αλιευτικές δραστηριότητες στους ιχθυότοπους στους οποίους το ποσοστό εκμετάλλευσης είναι περιορισμένο, σύμφωνα με τα άρθρα 3 και 4, πρέπει να έχουν στην κατοχή τους ειδική άδεια αλιείας, η οποία καθορίζει τους όρους πρόσβασης στους ιχθυότοπους αυτούς.

(1) ΕΕ αριθ. C 321 της 27. 11. 1993, σ. 14.